**МОТИВИ**

**ЗА ПРИЕМАНЕ НА ПРАВИЛА ЗА ОТПУСКАНЕ НА ЕДНОКРАТНА ФИНАНСОВА ПОМОЩ НА ЖИТЕЛИ НА ОБЩИНА ГАБРОВО**

До 2022 година Община Габрово не разполага с нормативен документ, който ясно и точно да регламентира отпускането на еднократна финансова помощ.

През последната година се наблюдава увеличаване на случаите на лица, подали заявления за отпускане на еднократна помощ, за лечение и/или задоволяване на медицински потребности.

 Настоящите правила целят:

* регламентиране на облекчена процедура с ясни критерии за подпомагане на лица със здравословни проблеми;
* въвеждане на единен подход, който да осигури обективно разпределяне на финансови средства за отпускане на еднократна финансова помощ.

Финансовите средства за отпускане на еднократни помощи се осигуряват от бюджета на Община Габрово за съответната календарна година.

Приемането на правила за реда, начина и условията за отпускане на еднократна финансова помощ на лица от община Габрово ще допринесе за ефективно и целесъобразно разходване на общински средства за подпомагане на жители на община Габрово.